কলকাতা বিশ্ববিদ্যালয়ে টিএমসিপির তাণ্ডবের প্রতিবাদে আগামিকাল বিশ্ববিদ্যালয়ের সব ক্যাম্পাসে ধর্মঘটের ডাক দিয়েছে এসএফআইসহ চারটি বামপন্থী সংগঠন। একই সঙ্গে রাজ্যজুড়ে কালা দিবসের ডাক দেওয়া হয়েছে।
 ওয়েব ডেস্ক: কলকাতা বিশ্ববিদ্যালয়ে টিএমসিপির তাণ্ডবের প্রতিবাদে আগামিকাল বিশ্ববিদ্যালয়ের সব ক্যাম্পাসে ধর্মঘটের ডাক দিয়েছে এসএফআইসহ চারটি বামপন্থী সংগঠন। একই সঙ্গে রাজ্যজুড়ে কালা দিবসের ডাক দেওয়া হয়েছে। কলকাতা বিশ্ববিদ্যালয়ের ক্যাম্পাসে টিএমসিপির তাণ্ডব ও উপাচার্যের ওপর আক্রমণের ঘটনার কড়া সমালোচনা করেছেন কবি শঙ্খ ঘোষ। চব্বিশ ঘণ্টাকে দেওয়া প্রতিক্রিয়ায় তিনি জানিয়েছেন, কলকাতা বিশ্ববিদ্যালয়ের এদিনের ঘটনা শিক্ষজগতে ধারাবাহিক সর্বনাশের আরও এক লজ্জাজনক উদাহরণ। কলকাতা বিশ্ববিদ্যালের ঘটনার ধিক্কার জানালেন লোকসভার প্রাক্তন স্পিকার সোমনাথ চট্টোপাধ্যায়। অধ্যাপকদের ধর্না মঞ্চে হামলার ঘটনা পূর্বপরিকল্পিত। দাবি প্রাক্তন শিক্ষামন্ত্রী সুদর্শন রায়চৌধুরীর।